Diari Oficial de la Generalitat Valenciana


Sumari del DOGV 6635, del 21-10-2011 (2011/10830)

Notificació de la sentència dictada en el divorci contenciós número 1506/2010.
------------------------------------------------------------------------------

### Dades del document

Número de DOGV
:   6635

Data del DOGV
:   21-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10929


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el divorci contenciós número 1506/2010. [2011/10602]  
Divorci contenciós 001506/2010-M4  
De: Cristina Sánchez Pérez.  
Procurador: Pedro M. Montes Torregrosa.  
Contra: Jhon Jairo Díaz Morales.  
Procurador/a: -  
En aquest procediment de divorci, seguit a instàncies de Cristina Sánchez Pérez contra Jhon Jairo Díaz Morales, s'ha dictat la sentència que, literalment, és com segueix:  
«Sentència número 446/2011  
Alacant, 7 de juliol de 2011  
Jorge Martínez Puigcerver, jutge en pràctiques, sota la supervisió de la magistrada jutgessa del Jutjat de Primera Instància número 10 d'Alacant, Susana Martínez González, he vist aquestes actuacions de judici verbal número 890/2010, entre les parts; d'una, com a demandant, Cristina Sánchez Pérez, representada pel procurador Pedro Montes Torregrosa i assistida pel lletrat Roseti Sauras Conesa, i d'una altra, com a demandat, Jhon Jairo Díaz Morales, declarat en rebel·lia, sobre divorci contenciós.  
Dispositiva  
Estime la demanda, declare:  
1. La dissolució per divorci del matrimoni contret en data 15 de juny de 1999 entre les parts, Cristina Sánchez Pérez i Jhon Jairo Díaz Morales, amb els efectes legals inherents a aquesta declaració.  
2. No s'estimen motius per a imposar les costes processals a cap dels litigants.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha de preparar mitjançant un escrit que cal presentar davant d'aquest Jutjat dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LEC).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 0912 HX EEEE AA) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
I atés que el demandat esmentat, Jhon Jairo Díaz Morales, es troba en parador desconegut, s'expedeix aquest edicte a fi que valga de notificació de forma deguda.  
  
Alacant, 29 de setembre de 2011.- El secretari judicial: Pedro Fernando González de Pereda.